CELEX: 32016D1781
Language: et
Date: 2016-10-05 00:00:00
Title: Komisjoni rakendusotsus (EL) 2016/1781, 5. oktoober 2016, millega muudetakse otsuse 2007/777/EÜ II lisa, et sisestada Saint Pierre'i ja Miqueloni käsitlev kanne loetellu, milles on esitatud kolmandad riigid või nende osad, kust lubatakse liitu tuua lihatooteid ning töödeldud magusid, põisi ja sooli (teatavaks tehtud numbri C(2016) 6287 all) (EMPs kohaldatav tekst)

7.10.2016   
            
            
               ET
            
            
               Euroopa Liidu Teataja
            
            
               L 272/88
            
         KOMISJONI RAKENDUSOTSUS (EL) 2016/1781,
   5. oktoober 2016,
   millega muudetakse otsuse 2007/777/EÜ II lisa, et sisestada Saint Pierre'i ja Miqueloni käsitlev kanne loetellu, milles on esitatud kolmandad riigid või nende osad, kust lubatakse liitu tuua lihatooteid ning töödeldud magusid, põisi ja sooli
   
      
         (teatavaks tehtud numbri C(2016) 6287 all)
      
   
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 16. detsembri 2002. aasta direktiivi 2002/99/EÜ, milles sätestatakse inimtoiduks ettenähtud loomsete saaduste tootmist, töötlemist, turustamist ja ühendusse toomist reguleerivad loomatervishoiu eeskirjad, (1) eriti selle artikli 8 sissejuhatavat lauset, artikli 8 punkti 1 esimest lõiku, artikli 8 punkti 4 ja artikli 9 lõike 4 punkti c,
   ning arvestades järgmist:
   
               (1)
            
            
               Komisjoni otsuses 2007/777/EÜ (2) on muu hulgas sätestatud tingimused, mida tuleb täita selliste saadetiste liitu toomisel, mis sisaldavad teatavaid lihatooteid ning töödeldud magusid, põisi ja sooli, mida on töödeldud ühel kõnealuse määruse II lisa 4. osas sätestatud töötlemisviisil (edaspidi „kaubad“), sealhulgas loetelu kolmandatest riikidest või nende osadest, kust kaupade toomine liitu on lubatud.
            
         
               (2)
            
            
               Otsuse 2007/777/EÜ II lisa 2. osas on sätestatud loetelu, milles on esitatud kolmandad riigid või nende osad, kust lubatakse liitu tuua kaupu, tingimusel et need on läbinud II lisa 2. osas osutatud asjakohase töötluse. Kõnealuse töötluse eesmärk on kõrvaldada teatavad riskid loomatervisele, mis on seotud konkreetsete kaupadega. Kõnealuse lisa 4. osas on sätestatud muu kui eritöötlus A ning eritöötlemisviisid B–F, mis on loetletud alanevas järjekorras vastavalt konkreetse kaubaga seotud loomaterviseriski suurusele.
            
         
               (3)
            
            
               Saint Pierre ja Miquelon on taotlenud, et teda kantaks otsuse 2007/777/EÜ II lisa 2. osa loetellu kui riik, millest on liitu lubatud tuua kodulinnulihatooteid. Tootmisprotsessi käigus kuumtöödeldakse kodulinnuliha Saint-Pierre'is ja Miquelonis vastavalt eritöötlemisviisile D, mis on sätestatud otsuse 2007/777/EÜ II lisa 4. osas.
            
         
               (4)
            
            
               Saint Pierre ja Miquelon on esitanud põhjaliku ja rahuldava dokumentatsiooni kodulindude terviseseisundi ning haiguste ennetamiseks ja kontrolliks rakendatud süsteemide kohta.
            
         
               (5)
            
            
               Seepärast on asjakohane kanda Saint-Pierre ja Miquelon kolmandate riikide või nende osade loetellu, mis on sätestatud otsuse 2007/777/EÜ II lisa 2. osas, näidates kodulindude ja tehistingimustes peetavate uluklindude (v.a silerinnalised linnud) veerus ära eritöötlemisviisi D kasutamise.
            
         
               (6)
            
            
               Seepärast tuleks vastavalt muuta otsuse 2007/777/EÜ II lisa 2. osa.
            
         
               (7)
            
            
               Käesoleva otsusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2007/777/EÜ II lisa muudetakse vastavalt käesoleva otsuse lisale.
   Artikkel 2
   Käesolev otsus on adresseeritud liikmesriikidele.
   
      Brüssel, 5. oktoober 2016
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  EÜT L 18, 23.1.2003, lk 11.
   
      (2)  Komisjoni 29. novembri 2007. aasta otsus 2007/777/EÜ, millega kehtestatakse looma- ja inimtervishoiu nõuded ning näidissertifikaadid inimtoiduks ettenähtud lihatoodete ja töödeldud magude, põite ja soolte importimiseks kolmandatest riikidest ning tunnistatakse kehtetuks otsus 2005/432/EÜ (ELT L 312, 30.11.2007, lk 49).
   
      LISA
      Otsuse 2007/777/EÜ II lisa 2. osas sisestatakse järgmine Saint Pierre'i ja Miqueloni käsitlev kanne Uus-Meremaad ja Paraguayd käsitlevate kannete vahele:
      
         
                     „PM
                  
                  
                     Saint-Pierre ja Miquelon
                  
                  
                     XXX
                  
                  
                     XXX
                  
                  
                     XXX
                  
                  
                     XXX
                  
                  
                     D
                  
                  
                     XXX
                  
                  
                     XXX
                  
                  
                     XXX
                  
                  
                     XXX
                  
                  
                     XXX
                  
                  
                     XXX
                  
                  
                     XXX
                  
                  
                     XXX“